Diari Oficial de la Generalitat Valenciana


Sumari del DOGV 6719, del 22-02-2012 (2012/1270)

Notificació de la sentència dictada en el judici verbal número 2364/2009.
-------------------------------------------------------------------------

### Dades del document

Número de DOGV
:   6719

Data del DOGV
:   22-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1270


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici verbal número 2364/2009. [2012/1270]  
Judici verbal 002364/3703-ZP  
Demandant: Groupama Seguros.  
Procurador: M. Rosario Arenas de Bedmar.  
Demandat: Castelló Construcciones e Infraestructuras.  
Procurador: -  
Tomás Mora Zaragoza, secretari del Jutjat de Primera Instància número 1 de Benidorm.  
Que en les actuacions a què es fa referència, a instàncies de la procuradora M.ª Rosario Arenas de Bedmar, en nom i representació de Groupama Seguros contra Castelló Construcciones e Infraestructuras, s'ha dictat la sentència que l'encapçalament i la part dispositiva que, literalment, són com segueix:  
«Sentència número 331/2010  
Benidorm, 18 d'octubre de 2010  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 2364/2009, en què ha sigut part demandant l'asseguradora Groupama Seguros, que compareix representada per la procuradora senyora Arenas de Bedmar, i assistida pel lletrat senyor Esteban Mataix; i com a part demandada, Castelló Construcciones e Infraestructuras, SL, declarada en rebel·lia processal, atés que no ha comparegut de forma legal, malgrat que estava citat de forma deguda; en nom del rei, es dicta aquesta resolució, fonamentada en els següents:  
Dispositiva  
Primer. Estime de forma íntegra la demanda interposada per la procuradora senyora Pavía Botella, en nom i representació de l'asseguradora Groupama Seguros, condemne la demandada Castelló Construcciones e Infraestructuras, SL, a pagar, a l'actora, la quantitat de mil dos-cents euros (1.200,00 €), i els interessos legals des de la interpel·lació judicial, els quals es voran incrementats en dos punts des de la data d'aquesta resolució (art. 576 de la LEC), i fins a fer-ne el pagament complet.  
  
Segon. Les costes s'imposen a Castelló Construcciones e Infraestructuras, SL.  
Expediu-ne una testimoniança i uniu-la a les actuacions i incloeu l'original en el llibre de sentències.  
Notifiqueu aquesta resolució a les parts personades en el termini dels cinc dies següents al de la seua data, i feu-los saber que no és ferma i que s'hi pot interposar un recurs d'apel·lació per a l'Audiència Provincial d'Alacant; si pertoca, hauran de presentar un escrit de preparació del recurs en aquest Jutjat, en el termini dels cinc dies següents a la notificació (art. 455 i següents de la Llei d'Enjudiciament Civil), que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (art. 457.2 LEC).  
Igualment, faig saber a les parts que, per a la interposició del recurs d'apel·lació indicat més amunt, a més a més cal consignar en el compte d'aquest Jutjat el dipòsit previst en la disposició addicional quinzena de la Llei Orgànica del Poder Judicial, en la redacció que en fa Llei Orgànica 1/2009, de 3 de novembre, apartat 3, lletra b), en la quantia de 50 euros.  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit».  
Publicació. La sentència anterior ha sigut donada, llegida i publicada pel magistrat jutge que la subscriu, mentre celebrava audiència pública en el dia de la data. En done fe.  
I perquè valga de notificació als demandats rebels Castelló Construcciones e Infraestructuras, expedisc aquest edicte.  
  
Benidorm, 2 de desembre de 2011.- El secretari: Tomás Mora Zaragoza.